b'\n_START_ARTICLE_\nP\xc3\xa9ter Gul\xc3\xa1csi\n_START_SECTION_\nKlubbkarriere\n_START_PARAGRAPH_\nGul\xc3\xa1csi var den tredje personen til \xc3\xa5 signere for Liverpool fra klubben MTK, med de tidligere signeringene Andr\xc3\xa1s Simon og Kriszti\xc3\xa1n N\xc3\xa9meth som allerede spilte p\xc3\xa5 reservelaget. Liverpool signerte en kontrakt med Gul\xc3\xa1csi fra den ungarske klubben MTK Hungaria for ett \xc3\xa5rs l\xc3\xa5n i 2007._NEWLINE_I januar 2009 ble han l\xc3\xa5nt ut til klubben Hereford Utd, hvor han debuterte i ligamesterskapet. Han spilte tilsammen 18 ligakamper for denne klubben. H\xc3\xb8sten 2009 skrev Gul\xc3\xa1csi under p\xc3\xa5 en forlengelse av sin dav\xc3\xa6rende kontrakt med Liverpool FC, denne gangen helt frem til sommeren 2013. P\xc3\xa5 v\xc3\xa5ren 2010 var han p\xc3\xa5 utl\xc3\xa5n hos Tranmere Rovers, hvor han kun fikk fem kamper. H\xc3\xb8sten 2010 gikk han p\xc3\xa5 nytt l\xc3\xa5n til Tranmere og fikk 12 seriekamper pluss 2 JP Trophy cup-kamper. Han avsluttet det siste l\xc3\xa5neoppholdet i Tranmere med \xc3\xa5 bli kreditert et selvm\xc3\xa5l. Og mens Liverpools 2.-keeper Brad Jones var opptatt med \xc3\xa5 slite reservebenken til Australia under Asiamesterskapet i januar 2011 fikk Gul\xc3\xa1csi tilliten som reservekeeper p\xc3\xa5 Liverpools a-lag.\n_START_SECTION_\nInternasjonal karriere\n_START_PARAGRAPH_\nI mai 2006 var han med i UEFAs U17-EM i Luxemburg og sto i den av 3 gruppespill-kamper Ungarn vant, men Ungarn gikk ikke videre etter gruppespillet etter \xc3\xa5 ha tapt de 2 andre kampene. I samme kamp scoret Kriszti\xc3\xa1n N\xc3\xa9meth 2 av m\xc3\xa5lene hvor Ungarn vant 4\xe2\x80\x930. I mai 2008 spilte han for Ungarns landslag, men han var ubenyttet innbytter i den p\xc3\xa5f\xc3\xb8lgende 1-1-kampen mot Kroatia. _NEWLINE_I september og oktober 2009 var Gul\xc3\xa1csi 1.-m\xc3\xa5lvakt for Ungarn i FIFA U-20 VM Egypt. I bronsekampen mellom det ungarske landslaget og Costa Rica reddet han tre straffer i straffespark-konkurransen pluss at han presset den f\xc3\xb8rste straffen i tverrliggeren og over, og ble dermed en stor match-helt for laget som vant kampen og bronsemedaljer. _NEWLINE_Han ble tatt ut i Ungarns EM-tropp til EM i Frankrike 2016.'